Амаль дваццаць гадоў загадчыцай ад-дзялення паштовай сувязі ў вёсцы Галубіца працуе Зоя Чычыкайла. Пачаткова давялося паспрабаваць сябе спецыялістам сельскай гаспадаркі. Але прафесія агранома ў мясцовай гаспадарцы, дзе даводзілася працаваць амаль у дзве змены, замінала быць добрай гаспадыняй і маці. А натура Зоі Віктараўны патрабавала любыя абавязкі выконваць найлепшым чынам. Таму, калі з’явілася магчымасць памяняць галіну – рызыкнула. Думала, будзе лягчэй. Але памылілася.